
47. Akasema: "Mtalima myaka saba mfululizo 
kwa juhudi (yaani limeni miaka saba kwa juhudi 
kwani itaingia njaa kubwa baada ya myaka saba). Na 
mtakavyovivuna viacheni katika mashuke yake, 
isipokuwa kidogo mnavyokula (ili hivyo 
mnavyoviacha mule katika myaka ya njaa 
itakayokuja).” 

48. “Kisha itakuja baadaye myaka saba ya 
shida itakayokula vile mlivyoipa, (yaani watu 
watakula ile akiba miiyoiweka) isipokuwa kidogo 
mtakachohifadhi (kwa ajili ya kupandia).” 

49. “Kisha baada ya haya utakuja mwaka 
ambao katika mwaka huo watu watasaidiwa na 
(Mwenyezi Mungu)j na katika huo watakamua (vya 
kukamua).” 

50. Na mfalme (alipopelekewa khabari hii) 
alisema: “Mleteni kwangu.” Basi mjumbe (wa 
mfalme) alipomjia (Yusufu, alisema Yusufu) “Rudi 
kwa bwana wako ukamuulize khabari ya wanawake 
wale waliokata mikono yaoj bila shaka Mola wangu 
anazijua sana hila zao (lakini nataka mfalme ajue 
usafi wangu ili anitakasie nia, asiniogope). ” 

51. (Mfalme akawakusanya wale wanawake na 
akasema): “Nini jambo lenu hlikuwa mlipomtamani 
Yusufu kinyumc cha matamanio yake?” Wakasema: 
“Hasha lillahi! Sisi hatukujua ubaya wowote kwake 
(Tumejitahidi afanye mabaya na sisi, hakukubali 
kufanya).” Mkewe waziri (naye) akasema: “Sasa 
haki imedhihirika, mimi ndiye niliyemtamani 
kinyume cha nafsi yake, na bila shaka yeye yu 
miongoni mwa wakweli (kabisa).” 

52. (Na Yusufu akasema): “Hayo (ya kutaka 
waulizwe hivi) ni kwa sababu (waziri) ajue ya 
kwamba mimi sikumfanyia khiyana nyuma yake; na 
ya kwamba Mwenyezi Mungu 'hazijaalii hila za 
makhaini kufanikiwa.” 

53. Nami sijitakasi nafsi yangu; kwa hakika 
(kila) nafsi ni yenye kuamrisha sana maovu, 
isipokuwa ile ambayo Mola wangu ameirehemu. 
Hakika Mola wangu ni Mwingi wa kusamehe (na) 
Mwingi wa kurehemu. 

47, Hakumkasirikia akamwambia sikwambii usije ukapata ukubwa usiostahiki. 

53. Ingawa inapasa mtu kukitakasa cheo chake lakini haipendezi kujisifu. Basi ndiyo hapa anabainisha kuwa 
haya aliyoyataka kwa mfalme ni kwa ajili ya kujttakasa asionekane kuwa mbaya na mwizi wa fadhila, sio kwa ajili 
ya kutaka kujionesha. Tarumbeta la kuiipigia mtu mwenyewe halipendezi. 

Na kule kujisifu kwake Nabii Yusufu katika Aya ya 55 ni kwa ajili ya dharura. Kwa ajili apewe yeye kazi ya 

54. Basi mfalme akasema: “Mleteni kwangu, 
nimchague awe mtu wangu mwenyewe.” Basi 
alipozungumza naye (mfalme) alisema, “Hakika 
wewe leo kwetu umekwishakuwa ni mwenye hishima 
na muaminiwa.” 

55. Akasema (Yusufu): “Nifanye mtazamaji wa 
khazina za nchi (yote); hakika mimi ni Mlinzi mzuri 
na mjuzi hodari.” 

56. Basi namna hivi tukampa Yusufu cheo 
katika nchi hiyo (ya Misri); anakaa humo popote 
anapopenda. Tunamfikishia rehema zetu tumtakaye, 
wala hatupuzi malipo ya wafanyao mema. 

57. Na bila shaka malipo ya Akhera ni bora 
zaidi, kwa wale walioamini na wakawa wanaogopa. 

58. Wakaja ndugu zake Yusufu (kutaka chakula 
katika nchi kama walivyokuwa wakija watu wa nchi 
nyingine huko kwani njaa ilikuwa imekwishaingia 
Mashariki ya Kati yote nzima) na wakaingia kwake; 
akawajua, (lakini) wao hawakumjua. 

59. Na alipowapatia chakula chao alisema: 
“(Mkinijia mara ya pili) nijieni na ndugu yenu wa 
kwa baba. Je! Hamuoni ya kwamba mimi ninatimiza 
kipimo, nami ni mbora wa wakaribishao? (Basi 
nitakukaribisheni nyote kwa uzuri).” 

60. “Na kama hamtaniletea, basi hamtakuwa 
na kipimo (cha chakula) chochote kwangu, wala 
msinikurubie.” 

61. Wakasema: “Sisi tutamrairai baba yake iU ’ aJS 

(mpaka atupe); na bUa shaka tutafanya haya.” yi «w 


62. Na (Yusufu) akawaambia watumishi wake; 
“Mali yao (waliyoleta kubadilisha na chakula) yatieni 
katika mizigo yao, ili wayaone watakaporudi kwa 
watu wa nyumbani kwao; (tukifanya hivi) huenda 
watarejea.” 

63. Basi waliporejea kwa baba yao, walisema: 
“Ewe baba yetu! Tutazuiliwa (chakula mara ya pili 


1»3 (SS 


kuwzama kinachoingia na kutoka ili akigawe vizuri; kila mtu asikose, la katika nchi hiyo wala nchi zilizo karibu 
yao wakati itakapoingia njaa. Alikuwa na yakini kuwa hakuna atakayeweza kuyafanya hayo ila yeye. 

Basi na mwengine yoyote ni vile vile, akijiona yeye ndiye anayeweza kuliendesha vilivyo jambo hilo naalitake, 
lakini asilitake asiloliweza. Akifanya hivyo atakuwa anajidhulumu yeye na anadhulumu wenziwe na anadhulumu 
uma. 

55. Basi akapewa cheo cha kuwa Khazina yote iwe chini ya mikono yake. Basi akajenga maghala mengi sana 
sana na akawa ananunua ghila (nafaka) anajaza tele tele humo ili zije nafaka hizo zifae Mashariki ya Kati yote 
nzima wakati itakapoingia njaa kote humo. Basi muda wa myaka saba akawa anajazajaza tu. 

mpaka twende na ndugu yetu); basi mpeleke ndugu 
yetu pamoja nasi ili tupate kupimiwa; na yakini sisi 
tutamlinda.” 

64. Akasema: “Ndiyo nikuaminini juu ya huyu 
kwa namna nyingine) isiyokuwa kama vile 
nilivyokuaminini juu ya nduguye zamani 
(mkampoteza)? Mwenyezi Mungu ndiye Mbora wa 
kulinda, naye ndiye anayerehemu kweli kweli kuliko 
wenye kurehemu wote.” 

65. Na walipofungua vitu vyao, wakakuta mali 
zao zimerudishwa kwao, walisema: “Ewe baba yetu! 
Tunataka kingine nini (tena kwa mtu huyu?) Hii 
mali yetu imerudishwa kwetu! Na tumeleta chakula 
kwa ajili ya watu wetu, na tutamlinda ndugu yetu, na 
tutapata kipimio cha ngamia mmoja zaidij hicho ni 
kipimo kidogo (kwa huyo mfalme, hataona uzito 
kutupa).” 

66. Akasema: “Sitampeleka pamoja nanyi 

mpaka munipe ahadi kwa jina la Mwenyezi Mungu 
ya kwamba lazima mtamrejeza kwangu, isipokuwa 
mzungukwe nyote (na khatari au kufa).” Basi 
walipompa ahadi yao alisema: “Mwenyezi Mungu 
ndiye Mlinzi (Shahidi) juu ya haya tusemayo.” 

67. Na akasema: “Enyi wanangu! Msiingie 
(Misri) katika mlango mmoja, bali ingieni katika 
milango mbalimbali; wala sikufaeni chochote mbele * 
(qadhaa) ya Mwenyezi Mungu. Hukumu haiko 
ila kwa Mwenyezi Mungu tu. Kwake nimetegemea, 
na wategemeao nawategemee kwake.” 

68. Na walipoingia jinsi alivyowaamrisha baba 
yao, haikuwafaa kitu kwa Mwenyezi Mungu, 
isipokuwa haja iliyokuwa katika nafsi ya Yaaqubu 
aliitimiza (Alikuwa akitaka. asadifiane na Yusufu — 
ndugu yake yule khalisa, peke yao. Wakasadiftana 
hivyo). Na bila shaka yeye (Yaaqubu) alikuwa 
mwenye ilimu kwa sababu tulimfundisha, lakini watu 
wengi hawajui. 

69. Na walipoingia kwa Yusufu (akamuona uu$ ’ifc 

ndugu yake na alikuwa ameingia peke yake) u 
alimkumbatia huyo ndugu yake akasema: “Hakika 
mimi ni ndugu yako. Basi usihuzunike kwa sababu 
ya yale waliyokuwa (ndugu zetu) wakifanya (na 



67. Inasemekana ya kuwa huyu baoa yao (Nabii Yaaqubu) alikuwa akihisi kuwa huyo mkubwa aliyoko Misri 
aliyewafanyia hayo na akaiaka haya ni mwanawe — Nabii Yusufu. Akataka apate fursa huyo mwanawe 
anayekwenda sasa akutane na huyo nduguye peke yao ambaye ndiye nduguye khalisa. Hawa kumi waliosalia 
walikuwa wa mama mbali mbali. 

nitakayokufanyia hila ili nipate kukuzuia hapa 
unieleleze habari za kwetu).” 

70. Na alipokwishawapatia chakula chao, 
akaweka jagi (gudulia) la kunywea maji katika mzigo 
wa nduguye huyo, kisha mnadi akanadi: “Enyi 
wasaflri! Hakika nyinyi ni wezi.” 

71. (Wote wale ndugu zake Yusufu), na hali ya 
kuwa wamewaelekea (wale wanaonadi), walisema 
“Kwani mumepoteza nini (hata mnasema kuwa sisi 
ni wezi)?” 

72. Wakasema: “Tumepoteza pishi ya mfalme 
(wanayopimiwa watu ambayo asili yake ilikuwa 
gudulia); na atakayeileta atapewa mzigo wa 
ngamia,” na (Nabii Yusufu akasema); “Nami ni 
dhamini juu ya haya.” 

73. Wakasema: “Wallahi! Mumekwishajua 

(tangu tulipokuja mara ya kwanza) ya kwamba sisi 
hatukuja kufanya uharibifu katika nchi (yenu hii), 
wala sisi si wezi.” 

74. Wakasema: “Basi malipo yake yatakuwa 
nini kama nyinyi mnasema uwongo?” 

75. Wakasema: “Malipo yake ni yule ambaye 
itaonekana (pishi hiyo) katika mzigo wake; basi yeye 
ndiye malipo yake (atafanywa mtumwa kwenu muda 
wa mwaka mzima). Hivi ndivyo tunavyowalipa 
madhalimu.” 

76. Basi akaanza (Nabii Yusufu) katika mizigo 
yao kabla ya mzigo wa nduguye; kisha akaitoa katika 

70. Anafanya ujanja wa kumzuia apate kuzungumza naye yote yaliyopita tangu abpotolewa huko na nduguze. 

70, 72. Aya hizi walizozifanya ni za 71 na 73 wameipindua tafsiri ya Jaala wakadai ina maana mbili. Maana 
yake ni hiyo hiyo moja tu; kuwa amefanya hivyo kusudt ili apate njia ya kumzuia yule khalisa wake (ndugu yake 
baba mmoja mama mmoja) ili amzungumze mbele — kabla hajakutana na wazee wake na jamaa zake — yaliyopita 
tangu kuondoka kwake. Wala hakuna mfasiri yoyote aliyemtaumu Nabii Yusufu. Atamlaumu bila ya kustahiki 
kulaumiwa? Waongo tu basi. Na wanadai Suwaa mbati na Siqaya, na hali ya kuwa ndicho hicho hicho kitu 
kimoja — kikifanya kazi mbili. Kwani'karasia inayotumiwa kwa kupimia maziwa haitumiwi kwa kunyweya maji? 
Au sinia inayotumiwa kwa kulia chakula haitumiwi kwa kukandia? Wanajua Wanajitia Hamnazo kusudi, 
Wakacheza Ngoma Watakazo. Na ngoma hizo zote makusudio yake kuwapoteza Waislamu 

Na wakasema kuwa tamko la Kidnaa iliyoko katika Aya waliyoifanya kuwa ni ya 77, linaonyesha kuwa hayo 
hayakupangwa na Nabii Yusufu, lakini yametokca tu kwa mipango ya Mwenyezi Mungu bila kudhani Nabii 
Yusut’u kuwa yatatokea hayo. Tunasema — kama wanavyosema wafasiri wote — kuwa yametokea haya kwa 
mpango wa Nabii Yusufu kwa Wahyi alioletewa na Mwenyezi Mungu kuwa afanye VILE, itakuwa HIVYO. 
Wasitutilie uvugu katika dini yetu. 

75. Ilikuwa katika Sharia yao mwtzi anafanywa mtumwa wa yule aliyemuibia. 

76. Inaonyesha kuwa wenye ilimu huyafikilia wayatakayo kwa njia nzuri. Na kila ukipata tlimu, taka zaidi. 

mzigo wa nduguye. Hivi ndivyo tulivyomfanyia hila 
Yusufu (ya kuweza kumpata nduguye). Hakuweza 
kumzuia nduguye kwa kanuni ya mfalme (wa nchi 
ile; siyo hukumu yao hii); isipokuwa alivyotaka 
Mwenyezi Mungu (basi wale nduguze walitaja 
hukumu ya kwao ya kumfanya mtumwa mtu 
anayeiba). Tunawainua katika vyeo (vikubwa) wale 
tuwatakao; na juu ya kila ajuaye yuko ajuaye zaidi. 

77. Wakasema: “Kama ameiba, basi ndugu 
yake pia aliiba zamani” (wanamsingizia uwongo 
Nabii Yusufu, wala hawana khabari kuwa huyu aliye 
mbele yao ndiye Nabii Yusufu). Lakini Nabii 
Yusufu akayaficha moyoni mwake wala 
hakuwadhihirishia. Akasema: “Nyinyi muna hali 
mbaya (zaidi kuliko huyo); na Mwenyezi Mungu 
anajua mnayoyasema.” 

78. Wakasema: “Ewe bwana! Huyu anaye 
baba mzee sana, kwa hivyo mchukue mmoja wetu 
badala yake; bila shaka sisi tunakuona umo 
miongoni mwa wafanyao ihsani (kubwa).” 

79. (Yusufu) akasema: “Mungu aepushe pibali 
Inshaallah kumkamata isipokuwa yule tuliyeyakuta 
mali yetu yako kwake; tusije kuwa madhalimu.” 

80. Basi walipokata tamaa naye, walikwenda 
kando kunong’ona. Mkubwa wao akasema: "JcJ 
Hamjui ya kwamba baba yenu amechukua ahadi juu 
yenu kwa jina la Mwenyezi Mungu (kuwa 
mtamrejeza huyo)? Na zamani pia mlikosa katika 
(maagano yenu juu ya) Yusufu! Basi sitaitoka nchi 
hii mpaka baba yangu anipe ruhusa au Mwenyezi 
Mungu anihukumie (la kuniondosha hapa). Naye 
ndiye mbora wa mahakimu.” 

81. “Rudini kwa baba yenu, na semeni ‘Ee 
baba yetu! Mwanao ameiba: na sisi hatukutoa 
shahada ile (ya kuwa mwizi atekwe) isipokuwa kwa 
yale tuliyoyajua (ya kuwa hakuna mwizi katika sisi); 
na hatukuwa tunajua yaliyokuwa katika siri.’ (Sisi 
tulishuhudia kuwa kwetu anayeiba hufanywa 
mtumwa, wala hatukujua kuwa yeye ndiye 
aliyeiba).” 

82. “Na waulize watu wa mji tuliokuwa, na 
(waulize watu wa) msafara tuliokuja nao; na hakika 
sisi tunasema kweli.” 









79. Hakusema aliyeiba. Alisema ‘tuliyeyakuta mah yetu yako kwake’ kwani kwa hakika yeye hakuiba. Inataka 
mtu akisema aseme kwa hadhari. 

83. (Yaaqubu) akasema: "Bali nafsi zenu 

zimekuzainishieni kumfanyia jambo. (Langu mimi 
ni) subira njema. Hwenda Mwenyezi Mungu 
akaniletea wote pamoja; bila shaka Yeye ni Mjuzi na 
Mwenye hikima.” 

84. Na akajitenga nao na akasema: “Oo! 
Majonzi yangu juu ya Yusufu!” Na macho yake 
yakawa meupe kwa huzuni (Mboni zimefunikwa na 
weupe); Naye alikuwa amejaa (huzuni). 





85. Wakasema: “Wallahi! Hutaacha 

kumkumbuka Yusufu (na kulia) hata utakuwa 
mgonjwa au utakuwa miongoni mwa wenye 
kuangamia.” 


©3s%^ 1 ui 3$$ 


86. Akasema*. “Hakika mimi pashtakia sikitiko 
iangu na huzuni yangu kwa Mwenyezi Mungu, 
(sikushitakieni nyinyi). Na najua kwa Mwenyezi 
Mungu msiyoyajua. 

87. “Enyi wanangu! Nendeni mkamtafute 
Yusufu na nduguye, wala msikate tamaa na rehema 
ya Mwenyezi Mungu. Hawakati tamaa na rehema ya 
Mwenyezi Mungu isipokuwa watu makaftri.” 

88. (Wakenda tena Misri). Basi walipoingia 
kwa (Yusufu), wakasema “Ewe bwana! Shida 
imetupata sisi na watu wetu, na tumeleta mali 
isiyotakiwa. Tupimie kipimio kamUi (juu ya 
upungufu wa mali yetu) na utufanyie zile fadhila 
zako (za kila mara). Hakika Mwenyezi Mungu 
huwalipa wanaowafanyia fadhila wenziwao.” 

89. Akasema: “Je!. Mnajua mliyomfanyia 

Yusufu na ndugu yake mlipokuwa ujingani?” 

90. Wakasema: “Je! Wewe ndiye Yusufu?” 
Akasema: “Mimi ndiye Yusufu, na huyu ni ndugu 
yangu. Mwenyezi Mungu ametufanyia hisani. 
Hakika anayemcha Mungu na kusubiri (Mwenyezi 
Mungu humlipa). Hakika Mwenyezi Mungu hapuzi 
malipo ya wafanyao mema.” 

91. Wakasema: “Wallahi! Mwenyezi Mungu 
amekuchagua juu yetu, na hakika sisi tulikuwa 
wenye khatia (makosa).” 

83 . Mwenye kuharibu jina lake haaminiwi tena. Tujitahidi tusiharibu maiina yetu idumu itibari yetu. Itibari ni 
kitu kikubwa kabisa. 

92. Akasema (Yusufu): “Hakuna lawama juu 
yenu leo; Mwenyezi Mungu atakusameheni, naye ni 
Mwenye rehema zaidi kuliko wanaorehcmu (wote).’ 1 

93. “Nendeni na kanzu yangu hii na muiweke 
mbele ya uso wa baba yangu: naye atafunuka macho 
aone. Na nijieni (nyote) pamoja na watu wenu 
wote.” 

94. Na ulipoondoka msafara (katika Misri), 
baba yao (huku Shamu) alisema: “Nasikia harufu ya 
Yusufu; lau si kuwa mnaitakidi nimeharibika akili 
(mgenisadiki).” (Mwenyezi Mungu alimfanyia 
muujiza huo wa kusikia harufu ya ile kanzu ya Nabii 
Yusufu kabla haijafika). 

95. Wakasema: “Wallah! Ungali katika 

upotofu (upotevu) wako wa zamani (wa kumpenda 
tu Yusufu).” 

96. Basi alipokuja mtoaji wa khabari njema, 
akaiweka (kanzu ya Yusufu) mbele ya uso wake, 
mara aliona akasema: “Je! Sikukwambieni kuwa 
mimi najua kwa Mwenyezi Mungu msiyoyaiua?” 

97. Wakasema: “Ewe baba yetu. Tuombee 
msamaha kwa dhambi zetu, bila shaka sisi tulikuwa 
wenye khatia.” 

98. Akasema: “Khalafu (baada ya kumuona 
Yusufu na kutaka msamaha kwake kwa 
mliyomfanya) nitakuombeeni msamaha kwa Mola 
wangu; hakika Yeye ndiye Mwingi wa kusamehe 
(na) Mwingi. wa kurehemu.” (Wakasafiri wote 
wakenda (Misri). 

99. Na walipoingia kwa Yusufu aliwakumbatia 
wazazi wake na akasema “Ingieni Misri, Inshaallah, 
mumo katika amani.” 

100. (Na walipoingia kwa Yusufu), aliwainua 
wazazi wake na kuwaweka katika kiti (chake) cha 
ufalme. Na wote wakaporomoka kumsujudia. Na 
(Yusufu) akasema: “Ewe babaangu! Hii ndiyo 
(tafsiri) hakika ya ndoto yangu ya zamani. Bila shaka 
Mola wangu ameihakikisha. Na amenifanyia ihsani; 
akanitoa gerezani na akakuleteni nyinyi kutoka 
jangwani; baada ya Shetani kuchochea baina yangu 
na ndugu zangu. Hakika Mola wangu ni Mwenye 
kulifikia alitakalo. Bila shaka Yeye ni Mjuzi na 
Mwenye hikima ” 

92. Hivi ndiyo ndivyo — waiu kusameheana haia yakiwa makosa gani, na yaliyopita yakapishwa, 
yasikumbushwe tena. 

98. Ilivyokuwa hawakumfanyia ubaya sana yeye, lakim wamemfanyia zaidi Nabii Yusufu ndiyo amekawilisha 
kuwatakia msamaha tnpaka amuone Nabii Yusufu amuombe awasamehe nduguze. 

100. Kusujudiana ndio maamkio makubwa ya kizamani. Sasa hapana ruhusa haia kurukiana. Na Kuna watu 
wanaosujudiwa wakabusiwa nyayo, nao kimya. 

io i. (Kisha akaomba dua akasema): “Ee Mola 
wangu! Hakika umenipa ufalme, na umenifundisha 
tafsiri ya maneno (ya ndoto na mengineyo). Ewe 
Muumba wa mbingu na ardhi! Wewe ndiye Mlinzi 
wangu katika dunia na Akhera. (Wakati wa kufa) 
nifishe hali ya kuwa ni Muislamu na nichanganyishe 
na watendao mema.” 

102. Hizi ni katika khabari za siri 
tulizokufunulia. Na hukuwa pamoja nao 
walipoazimia shauri lao, hali wakifanya vitimbi 
vibaya. 

103. Na wengi katika watu hawatakuwa wenye 
kuamini hata ukijitahidi vipi. 

104. Wala huwaombi ujira juu ya haya; (na juu 
ya hivi hawataki kufuata). Hayakuwa haya (uliyokuja 
nayo) ila ni mauidha kwa walimwengu wote. 

105. Na ishara ngapi katika mbingu na ardhi 
wanazozipitia, na hali ya kuwa wanazipuza. 

106. Na wengi katika wao hawamuamini 
Mwenyezi Mungu isipokuwa na huku wanatia 
ushirikina. 

107. Je! Wanaaminisha kuwa hautawajia msiba 
wa adhabu. ya Mwenyezi Mungu, au hakitawajia 
Kiama kwa ghafla, na hali hawatambui? 

108. Sema: “Hii ndiyo njia yangu; ninaita 
(ninalingania) kwa Mwenyezi Mungu kwa ujuzi wa 
kweli; mimi (nafanya hivi) na (kila) wanaonifuata. 
Na Mwenyezi Mungu ametakasika na kila upungufu; 
wala mimi simo miongoni mwa wanaomshirikisha 
(Mwenyezi Mungu).” 

106. Na haya hata petu hapa tunayo. Japo tunafuata Uislamu lakirn tunatia ushirikina pia. 

Tunakwenda makaburini takayaambia “Eee Bwana! Nimezongwa na . . . Ukimfungua . . . nitaleta hapa pesa 
au kombe la Haluwa au . . .” Anasikia wapi huyo maiti! Si bure tu wanabwabwatika! Mwenyezi Mungu amesema 
na kusema wee katika Qurani kuwa maiti hawasikii wambiwayo wala hawajui yapitayo duniani. Wao wana yao 
mbali kabisa. 

Bali huwapigia kelele walio masafa baidi kabisa na wao, wakimwambia “Eee Bwana Fulani! Mtu wako mimi. 
Nitazame . . .” na kama hivi. 

Kwani hao Mwenyezi Mungu, hata wamsikie anayewalingania popote pale akiwapo? Si itikadi ya Kiislamu hiyo. 
Anayesikia hivyo ni Mwenyezi Mungu tu. 

108. Hapa anaambiwa Mtume awaambie viumbc kuwa yeye na kila wanaomfuata yeye hulingania watu 
mancno ya dini ya Uislamu kwa ujuzi wa kweli kweli, kwa hoja na dahli. Sio kusema kuwa “Mwendo wetu sisi 
Kuiiakidi tu (ikiwa iko hoja na dalili na ujuzi au hapana).” Sio huu mwendo uliosemwa katika Qurani wala katika 
Hadithi za' Mtume wala katika Maneno ya Wanavyuoni wotc wa mbele huko. 


Hana ruhusa Mwislamu kujifuatia tu pasi na hakika ya jambo hilo. Hana ruhusa kabtsa Mwisiamu kufanya hivi. 
Qurani dhahir shahir inascma. Usijifuatie tu jambo usilokuwa na ujuzi nalo maadamu hakulisema Mwenyezi 

Mungu au Mtumewe hata likiwa linafuatwa na Wazee na Maraisi. Si hoja hiyo kuwa linafuatwa na Wazee na 
Maraisi. Qurani yote nzima inasema kuwa si hoja hiyo kufuatwa na Wazee na Maraisi. Dini hiyo ya kufuata 
Wazee na Maraisi sio dini iliyoletwa na Uislamu. 

109. Na hatukutuma (hatukuleta Mitume) 
kabla yako isipokuwa wanaume tuliowafunulia 
(tuliowaletea Wahyi; tena).katika watu wa miji. Je! 
Hawakutembea (hao makafiri) katika ardhi wakaona 
jinsi ulivyokuwa mwisho wa wale (wabaya) 
waliokuwa kabla yao? Na nyumba ya Akhera ni 
bora kwa wale wamchao Mwenyezi Mungu. Je! 
Hamfahamu? 

110. Hata Mitume walipokata tamaa, (na 
makafiri) wakadhani ya kwamba wameambiwa 
maneno ya uwongo (na hao Mitume, kwa kuona 
mbona haiji hiyo adhabu, hapo ndipo) msaada wetu 
ulipowajia (hao Mitume). Basi wakaokolewa 
tuiiowataka. Na haiepushwi adhabu Yetu kwa watu 
waovu. 

111. Bila shaka katika hadithi zao hizi limo 
fundisho kwa wenye akili. Si maneno yaliyozuiiwa, 
bali ni hakikisho la yale yaliyokuwa kabia yake 
(miongoni mwa vitabu vyengine vya Mwenyezi 
Mungu) na ni maelezo pia ya kiia kitu 
(kinachohitajiwa katika dini), na ni uwongofu na 
rehema kwa watu wenye kuamini. 

110. Nusura ya Mwenyezi Mungu haiji unapoitaka tu, mpaka ufike wakati wake, sharti baada ya kumeza 
m?chungu kwanza walau kidogo. Basi usikate tamaa ikikawia nusura; itakuja tu. Baada ya Ohiki — hapana ila — 
Faraji. 

111. Katika Aya hti waliyoifanya ya 112 wametia ukaftri wao wa kumdaia Utume na Unabii Isa huyo mtu 
wao. Tumeuvunja ukafiri huu katika Aya ya 7 ya Suratul Faatiha na ya 4 za Suratul Baqarah. Na wakatia vile 
vile ukafiri wao wa kumdaia mtu wao huyo kumuona Mungu na kusema naye, kama walivyojaza katika chungu ya 
vitabu vyao. 

Ina Aya 43 SURATUR RAAD Ina Makaru 6 

(Imeteremka Madina) 

Kwa jina )a Mwenyezi Mungu Mwenye 
kuneemesha neema kubwa kubwa na Mwenye 
kuneemesha neema ndogo ndogo. 


1. Alif Lam Mym Ra. Hizi ni Aya za hiki 
kitabu (kilichokusanya kila kinachohitajiwa). Na yale 
yaliyoteremshwa kwako kutoka kwa Mola wako 
ndiyo haki, lakini watu wengi hawaamini. 

2. Mwenyezi Mungu ndiye ahyeziinua mbingu 
bila ya nguzo: mnaziona hivi. Kisha akatawala juu 
ya Arshi (yake). Na akalitiisha (kwenu) jua na mwezi 
(akavifanya vitii). Kila kimoja kinaendelea mpaka 
muda uliowekwa. Yeye ndiye anayeliendesha (kila) 
jambo. Anazipambanua Aya hivi ili mupate yakini ya 
kukutana na Mola wenu. 

3. Na ndiye aliyeitandaza ardhi na akaweka 
humo majabali na mito. Na katika kila matunda 
akafanya humo namna mbili (dume na jike). 
Huufunika usiku juu ya mchana (na mchana juu ya 
usiku). Hakika katika haya zimo Ishara (kubwa 
kuwa Mwenyezi Mungu yuko); kwa watu wenye 
kufikiri. 

4. Na katika ardhi muna vipande 
vinavyoungana (na kuzaa kwake namna mbali 
mbali), na muna mabustani ya mizabibu, na mimea 
mingine, na mitende ichipuayo katika shina moja na 
isiyochipua katika shina moja. Vyote vinanoshelezwa 
(vinamiminiwa) maji yale yale; na tunavifanya bora 
baadhi y?ke vyengine katika kula (katika utamu). 
Hakika katika haVa zimo ishara kwa watu wanaotia 
mambo akilini. 

5. Na kama ukistaajabu, basi cha ajabu zaidi 
ni usemi wao: “Je! Tutakapokwisha kuwa udongo, 
kweli tutakuwa katika umbo jipya? (Hawezi Mungu 

3. Huyo Seyyidna Ahmad waliyemtaja katika maelezo yao ndiyo huyo mtu wao, na hiyo Safwa ya Nuhu ni 
kimoja katika hivyo vitabu vyake vya kudaia na kujigamba madai yake. Kujigamba kiwatu Fulana. Na huyo jina 
lake Ghulam Ahmad, si Ahmad. Lakini sasa wanaliuwa tamko la Ghulam ili awe huyo Ismuhuu Ahmad. 

5. Kuumbwa kwa tone la manii hawastaajabu ! Wanastaajabu kuumbwa kwa mara ya pili kwa akitakacho 
Mwenycwe Mwenyezi Mungu. Mtu mzima kufanyika kwa kidudu cha manii hawastaajabu. 

kufanya hivi).” Hao ndio waliomkufuru Mola wao, 
na hao ndio yatakaokuwa makongwa katika shingo 
zao, na hao ndio watu wa Motoni, humo watakaa 
milele. 

6. Na wanakuhimiza ulete mabaya (adhabu 
juu yao) kabla ya mema, hali ya kuwa 
zimekwishapita adhabu za namna zote kabla yao. Na 
hakika Mola wako ni Mwenye msamaha kwa watu 
juu ya dhulma yao (dhambi zao), na hakika Mola 
wako (vile vile) ni Mkali wa kuadhibu. 

7. Na husema wale waliokufuru: “Mbona 
hakuteremshiwa miujiza kutoka kwa Mola wake? ,, 
Hakika wewe ni Muonyaji; na kila kaumu ina 
muongozi (wake na namna yake ya kuongoza. 
Namna ya kuongoza kwako wewe ni kwa kuonyesha 
hoja na dalili si kuleta miujiza). 

8. Mwenyezi Mungu anajua abebacho kila 
mwanamke (katika mimba yake) na yanavyoviza 
matumbo na yanavyozidisha (pia anajua). Na kila 
kitu kwake kwa kipimo (chake). 

9. (Yeye ndiye) Mjuzi wa siri na dhahiri (na 
ndiye) Mkuu (na ndiye) aliye juu. 

10. Ni sawa (kwake Mwenyezi Mungu), 
anayeficha kauli yake miongoni mwenu na 
anayeidhihirisha; na (pia) ajifichaye usiku na aendaye 
mchana. (Wote anawajua). 

11. Ana (kila mtu) kundi (la Malaika) mbele 
yake na nyuma yake: wanamlinda (na kuyadhibiti 
anayoyafanya) kwa amri ya Mwenyezi Mungu. 
Hakika Mwenyezi Mungu habadili yaliyoko kwa 
watu mpaka wabadili wao yaliyomo katika nafsi zao. 
Na Mwenyezi Mungu anapowatakia watu adhabu 
hakuna cha kuzuia wala hawana mlinzi yoyote 
badala yake (Mwenyezi Mungu) 

12. Yeye ndiye anayekuonyesheni umeme kwa 
(kukutieni) khofu (ya kuuawa na radi) na tamaa (ya 
kupata mvua); na huyaleta mawingu mazito (ya 
kuletamvua). 

6 . Katika ajabu ya makafiri hao ni kuwa wakiomba adhabu iwajie badala ya kuomba kheri. Wakisema — kama 
ilivyo katika Aya ya 32 ya Suratul Anfal — “Kama haya (aliyokuja nayo Muhammad) ni haki iiokayo kwako, basi 
tupige kwa mvua ya mawe yanayotoka mbinguni au tuletee adhabu nyingine iumizayo (yoyote ile; lakini sisi 
hatufuati).” Na wakisema — kama ilivyo katika Aya ya t6 ya Surat Sad — “Mola wetu! Tuletee sehemu yetu ya 
adhabu kabla ya siku ya hisabu.” Na kama hivi kama ilivyotajwa katika Sura nyingine. 

7 . Waongo. Wanajidai kutaka miujiza hii na hii, wala hawafuati chochote. 

1 1 . Ukiona watu wanaharibikiwa sana na mambo yao, basi ni kwa kuwa wao wenyewe wamebadilisha ule 
uliokliwa mwendo wao ukawapa hayo waliyokuwa nayo. Na lililo zaidi katika hayo ni Akhlaki (Mwendo, Tabia 
Sifa) zao. 

Watu wanakuwa watu kwa Akhlaki zao. Wakiziharibu Akhlaki zao nzuri, kila chao kinaharibika. Anasema 
mshairi mmoja mkubwa kabisa “Watu huhisabika kuwa watu kwa zile Akhlaki zao nzuri. Wakiziacha akhlaki zao 
hizo basi na hayo huwaacha.” 

13. Na radi inamsabihi Mwenyezi Mungu kwa 
kumshukuru na (pia) Malaika (husabihi) kwa 
kumuogopa. Na (Mwenyezi Mungu) hupeleka 
mapigo ya radi na kumpiga nayo amtakaye. Na hao 
(makafiri) wanabishana juu ya Mwenyezi Mungu 
(kuwa yuko kweli au hayuko), na hali (ya kuwa yuko 
na) yeye ni Mkali wa kuadhibu. 



14. Kwake ndiyo yako (maitikio ya) maombi ya 
haki. Na wale wanaowaomba badala yake 
(Mwenyezi Mungu kama mapango, mizimu na 
makaburi) hawawajibu chochote; bali (hali yao) ni 
kama yule anayenyosha mikono yake miwili kwenye 
maji ili yafike kinywani mwakej lakini hayafikii. Na 
hayako maombi ya makafiri ila katika upotofu 




15. Na humsujudia Mwenyezi Mungu waliomo 
mbinguni na ardhini kwa khiari au kwa nguvu. Na 
(pia) vivuii vyao (vinamsujudia) asubuhi na jioni. 

16. Sema: “Ni nani Mola wa mbingu na 
ardhi?” Sema: “Ni Mwenyezi Mungu.” Sema: “Je, 
mnafanya waola wengine badala yake, ambao 
hawamiliki kwa ajili ya nafsi zao (kujivutia) nafuu 
wala (kujiondolea) dhara; (seuze kukufanyieni 
nyinyi?)” Sema: “Je, wanaweza kuwa sawa (wawili 
hawa) — kipofu na aonaye? Au vinaweza kuwa 
sawa (viwili hivi) — giza na nuru? Au wamemfanyia 
Mwenyezi Mungu washirika ambao wameumba 
kama alivyoumba Munguj kwa hivyo viumbe (vya 
pande mbili hizo) vimewadanganikia?”' Sema: 
“Mwenyezi Mungu ndiye Muumbaji wa kila kitu na 
ni mmoja tu, anayepitisha anayoyataka.” 

1 7. Ameteremsha maji kutoka mawinguni. Na 
mabonde yakapitisha maji kwa kadiri yake. Na 
mafuriko ya maji yakayachukua mapovu yaliyo juu 
ya maji. Na katika viJe wanavyoyayusha katika moto 
kwa kutaka mapambo au vyombo (kama dhahabu au 
fedha, huja) povu vile vile. Hivi ndivyo Mwenyezi 
Mungu anavyotoa mfano wa haki na batili. Basi lile 

t 5 Hakuna yoyote asiyepitUhiwa QAHARI ya Mwenyezt Mungu. Akamfanyta asilotaka. Kama hazitii amri 
za Alwenyezi Mungu za IBADA anazitii amri za Mwenyezi Mungu za RADA, kama kuugua, kuharibikiwa. 

1 6. Hao wanaowaomba wowote wale — hata hao Masharifu walio makubani na Mashekhe — hawawezi 
kuwanufaisha wala kuwaondolea madhara. 

1 7. Mara nyingi yasiyokuwa na nafuu ndiyo yanayokuwa na mshindo mkubwa, kisha yakadidimta; udhia 
ukesha; baada ya kuchukua muda katika kutaabisha. 

povu Unapita kama takataka tu basi; lakini vile 
vinavyowafaa watu vinakaa katika ardhi. Hivi ndivyo 
Mwenyezi Mungu anavyopiga mfano. (Kuwa 
hwenda ubaya ukapata nguvu lakini mwisho wake 
hupotelea mball). 

18. Watapata wema wale walioitiuitika Mola 
wao. Na wale wasiomuitikia, hata kama 
wangalikuwa na vyote vilivyomo ardhini na (vingine) 
kama hivyo pamoja navyo, bila shaka wangalivitoa 
kujikombolea (wala hakitakubalika kikomboleo chao 
hicho). Hao watakuwa na hisabu mbaya, na makao 
yao ni Jahanamu. Na ni mahali pabaya palioje! 

19. Je! Anayejua ya kwamba yaliyoteremshwa 
kwako kutoka kwa Mola wako ni haki (akayafuata, 
basi) ni kama aliye kipofu? Wenye akUi ndio 
wanaozingatia. 

20. (Nao ni hawa) Ambao wao hutimiza ahadi 
ya Mwenyezi Mungu wala hawavunji ahadi (za 
wanaadamu wenzao) 

21. Na ambao huyaunga aliyoamuru Mwenyezi 
Mungu yaungwe, na humuogopa Mola wao, na 
huiogopa hisabu mbaya (itakayowapata wabaya huko 
Akhera, kwa hivyo wakajitahidi kujiepusha na 
vitendo vyao hao wabaya). 

22. Na ambao husubiri (wakastahmUia 
wenziwao) kwa kutaka radhi ya Mola wao, na 
wakasimamisha Sala na wakatoa katika vUe 
tulivyowapa, (wakavitoa) kwa siri na dhahiri, na 
wakayaondoa maovu kwa mema. Hao ndio 
watakaopata malipo (mema) ya nyumba (ya Akhera) 

2 3. Mabustani ya mUele watayaingia wao 
(pamoja) na waliofanya wema miongoni mwa wazee 
wao na wake wao na kizazi chao. Na Malaika 
wanawaingUia katUca kUa mUango. 

19-24. Zinaiajwa sifa za watu wazuri na waiakayoyapau. Basi natwcnde mwendo wao tuwe kama wao, 
tutengenekewe duniani na Akhera. 

22. Kwa kusema ‘Wakavitoa kwa siri r.a kwa dhahiri’ kuonyesha kuwa hizo sadaka zake anazozitoa mtu 
asizitafutie wakati makhsusi, bali azitoe kwa kila namna. Zikthiiaji kutolewa kwa siri — ili wasivunjike moyo hao 
wanaopewa — naatoe kwa siri. Na zikihitaji kutolewa kwa dhahiri — ili watu wengine wafuate kitendo hicho, 
kama katika michango ya dhahiri — basi naatoe kwa dhahiri. 

Na kwa kusema ‘Wakayaondoa maovu kwa mema’ ni kubainisha kuwa watu hao wakifanyiwa mabaya, wao 
hawawalipi mabaya hao wanaowafanyta mabaya hayo, bali huendelea kuwafanyia yale yale mcma waliyokuwa 
wakiyafanya. 

Makadiyani kattka Maelezo ya Aya waliyoifanya kuwa ni ya 23 wametia uharibifu wa kusema kuwa inafaa kusali 
kwa lugha isiyokuwa ya Kiarabu — Qurani tu ndiyo isomwe kwa Kiarabu. Tahadharini na Mapotezo haya. 
Hakuna madhehebu iliyosema meneno haya waliyoyasema wao Madhehebu zote zilizokuwa ni za Kiislamu kweli 
— zinasema kuwa (a) Qurani lazima isomwe kwa lugha ya Kiarabu na (b) kila kihchomo — na kinacholetwa 
ndani ya Sala kisomwe kwa Kiarabu. Basi natutahadhari na kuharibiwa Sala zetu, Na Uislamu — baada ya 

24. (Wanawaambia); “Salamun Alaykum” 
“Iwe amani juu yenu, kwa sababu mlisubiri 
(mlistahmili katika kufanya mema na kuacha mabaya 
na mkastahmiliana mkakaa vizuri na wenzenu).” 
Basi ni mema yaliyoje matokeo ya nyumba (ya 
Akhera kwa wanaomcha Mungu). 

25. Na wale wanaovunja ahadi ya Mwenyezi 
Mungu (na za wanaadamu wenzao) baada ya 
kuzifunga, na wanakata aliyoamuru Mwenyezi 
Mungu yaungwe, na wanafanya uharibifu katika 
nchi-, hao ndio watakaopata laana, na watapata 
nyumba mbaya. 

26. Mwenyezi Mungu hukunjua riziki kwa 
amtakaye na huidhikisha (kwa amtakaye). Na 
wamefurahia maisha ya dunia (ya mambo mabaya 
kuliko ya Akhera). Na uhai wa dunia kwa mkabala 
wa Akhera si kitu ila ni starehe ndogo tu. 

27. Na wanasema wale waliokufuru: “Kwa nini 

hakuteremshiwa miujiza kutoka kwa Mola wake?” 
Sema: “Hakika Mwenyezi Mungu humuachia 

apotee amtakaye (kwa kuwa hataki kuelekea kwake) 
na huwongoza wanaoelekea kwake. 

28. (Nao) ni wale walioamini na zikatulia nyoyo 
zao kwa kumkumbuka Mwenyezi Mungu. Sikilizeni! 
Kwa kumkuhibuka Mwenyezi Mungu nyoyo 
hutulia. 

29. Wale walioamini na kufanya vitendo vizuri 
raha itakuwa yao, na marejeo mema.” 

30. Namna hivi tumekuleta katika watu ambao 
wamekwishapita kabla yao watu wengine (na 
wamesikia habari zao), ili uwasomee 
tunayokufunuiia. Na wao wanamkufuru (Mwenyezi 
Mungu) Rahmani. Sema: “Yeye ndiye Mola wangu, 
hakuna aabudiwaye (kwa haki) ila Ycye; 
nimemtegemea yeye; na marejeo yangu ni kwake. 
(Na nyinyi fanyeni vivi hivi kwani huyo ndiye Mola 
wenu pia).” 

31. Na k.ama ingalikuwako Qurani ambayo kwa 
Qurani hiyo milima ingaliondoshwa (inaposomwa), 

Shahada — ni Sala. Wameiharibu Shahadaiu Anna Muhammadar Rasuulul Lah; sasa wanaingia kuiharibu na 
Sala — Udhia wishe. 

25. Wanaiajwa walio kinyume na wale na yatakayowaflka. Tusiwe kama wao. 

26. Kwa kuwatazamia maslaha yao — huyu maslaha kwake ni ufakiri, huyu maslaha kwake ni utajiri. 

31. Lakini siyo kazi ya Qurani. Kazi ya Qurani ni kuongoza mwendo wa kutengeneza Akhera na Dunia. 

au kwa hiyo ardhi ingalipasuliwa, au wafu 
wangalisemeshwa kwa hiyo (basi ingekuwa Qurani 
hii ndiyo ya kufanya kazi hiyo, lakini hiyo siyo kazi 
ya Qurani). Siyo! Mambo yote ni ya Mwenyezi 
Mungu. Je! Hawajajua walioamini ya kwamba 
Mwenyezi Mungu angalipenda bila shaka 
angaliwaongoza (Uislamuni) watu wote? 
(Akawaumba kama Malaika, hawana matamanio. 
Lakini amewapa akili na matamanio wapigane baina 
ya viwili hivi, washinde waingie Peponi). Wala 
msiba hautaacha kuwapata waie waliokufuru kwa 
sababu ya yale waliyoyafanya, au utashuka karibu na 
nchi zao, mpaka ifike ahadi ya Mwenyezi Mungu (ya 
kuwatoa roho). Hakika Mwenyezi Mungu havunji 
miadi (yake). 

32. Na kwa yakini walichezwa shere 
(walifanyiwa mizaha vile vile) Mitume waliokuwa 
kabla yako. Na nikawapururia (sikuwatesa upesi) 
wale waliokufuru, kisha nikawatia mkononi. Basi 
ilikuwaje adhabu (yangu)! 

33. Je! Anayeisimamia kila nafsi kwa yale 
iliyoyachuma (ili ailipe, siye wa kuabudiwa)? 
Wamemfanyia Mwenyezi Mungu washirika. Sema: 
“Watajeni (washirika hao). Au je, mnamwambia 
asiyoyajua katika ardhij au ni maneno matupu (tu 
hayo mnayoyasema, yamo midomoni mwenu tu, 
hayamo katika itikadi yenu)?” Bali wamepambiwa 
makafiri uzushi wao huo, na wakazuiliwa njia (ya 
haki). Na ambaye Mwenyezi Mungu anamuacha 
kupotea hana muongozi (mwengine wa kumuongoa). 

34. Wanayo adhabu katika maisha ya dunia; na 
bila shaka adhabu ya Akhera ni ngumu zaidi wala 
hawatakuwa na mlinzi kwa Mwenyezi Mungu. 

35. Mfano wa Pepo waliyoahidiwa wamchao 
Mwenyezi Mungu (ni hivi): mbele yake inapita mito, 
matunda yake ni ya daima na (pia) kivuli chake. 
Huu ndio mwisho wa wale wamchao Mungu. Na 
mwisho wa makafiri ni Moto. 

36. Na (baadhi ya) ambao tuliwapa Kitabu 
(Nao ni Mayahudi na Manasara) wanafurahia 

Na tumebainisha katika Aya ya 123 ya Suratul An-Am wanaoongolewa na Mwenyezi Mungu na 
wasioongolewa. 

Hizo tafsiri za "Aali Jibal" na ya hayo matamko mengtne waliyoyataja Makadiyani katika maelezo ya hii Aya 
waliyoifanya kuwa ni ya 32, siyo kabisa tafsiri iliyokusudiwa hapa. Wanataka kupoteza tu na kujaza farumu, 
tonekane kubwa hiyo tafsiri yao (taghiviri yao). 

uliyoteremshiwa (na wamesilimu na wanayafuata). 
Na katika makundi yao (makafiri) mengine wako 
wanayoyakataa baadhi ya haya. Sema: 
“Nimeamrishwa kumuabudu Mwenyezi Mungu tu 
wala nisimshirikishe. Ninaita Kwake (Mwenyezi 
Mungu viumbe wenzangu waongoke kama 
nilivyoongoka). Na ni Kwake marejeo yangu.” 

37. Na namna hivi tumeiteremsha (hii Qurani), 
hali ya kuwa ni hukumu (ya Mungu iliyoteremka) 
kwa (lugha ya) Kiarabu. Na kama ukifuata 
matamanio yao baada ya kukufikia ilimu hii, 
hutakuwa na rafiki wala mlinzi mbele ya Mwenyezi 
Mungu. 

38. Na tuliwapeleka Mitume kabla yako, na 
tukawajaalia kuwa na wake na watoto; (si kiroja ukiwa 
Mtume wewe una wake na watoto). Na haiyumkiniki 
kwa Mtume kuleta miujiza isipokuwa kwa idhini ya 
Mwenyezi Mungu. Kila muda unayo hukumu 
aliyoiandika Mwenyezi Mungu, (ukitimu muda huo 
itafika hukumu hiyo). 

39. Mwenyezi Mungu hufuta ayatakayo na 
huthubutisha (ayatakayo). Na asili ya hukumu zote 
iko kwake (Mwenyezi Mungu). 

40. Na kama tukikuonyesha baadhi ya (adhabu) 
tuliyowaahidi (kuwatia hao wabaya) au tukikufisha 
(kabla hujaiona, wao itawaftka tu) Basi juu yako ni 
kuftkisha tu (uliyoamrishwa kuyafikisha), na juu yetu 
ni kuwahisabu (siku ya Kiama). 

41. Je! Hawakuona kwamba tunaiftkia ardhi 
yao (makafiri), tunaipunguzapunguza katika mipaka 
yake? Na Mwenyezi Mungu huhukumu (kwa 
uadilifu) na hakuna wa kupinga hukumu Yake. Naye 
ni mwepesi wa kuhisabu. 

42. Na walifanya hila wale (makaftri) 
waliokuwa kabla yao (makafiri hawa); lakini 
(kupindua) hila zote ni kwa Mwenyezi Mungu. 
Anajua anayoyachuma kila kiumbe. Na makaftri 
watajua matokeo (mema) ya nyumba (ya Akhera) 
yatakuwa ya nani! 

43. Na wanasema waliokufuru: “Wewe si 
Mtume.” Sema: “Mwenyezi Mungu anatosha kuwa 
shahidi baina yangu na baina yenu (kuwa mimi ni 
Mtume) na (pia) yule mwenye ilimu ya Kitabu. (Kila 
aliyeisoma Taurati iliyo sahihi na Injili iliyo sahihi 
ameziona khabari za Nabii Muhammad humo)” 

38. Ati wanastaajabu kumuona Mtume ana wake na watoto. Mitume wote walikuwa na wake na watoto ila 
Nabii Yahya na Nabii Isa. 

SURAT IBRAHIM lna Makan 7 

(Imeteremka Makka) 


Kwa jina la Mwenyezi Mungu Mwenye 
kuneemesha neema kubwa kubwa na Mwenye 
kuneemesha neema ndogo ndogo. 

1 . Alif Lam Ra. (Hiki ni) Kitabu 
tulichokiteremsha kwako ili uwatowe watu katika 
giza uwapeleke katika nuru, kwa idhini ya Mola 
wao, uwafikishe katika njia ya yule Mwenye 
kushinda Mwenye kusifiwa (Naye ni Mwenyezi 
Mungu) 

2. Mwenyezi Mungu, ambaye ni vyake peke 
yake vyote vilivyomo katika mbingu na katika ardhi. 
Na mateso yatawathubutikia makafiri kwa adhabu 
iliyo kali (inayowangoja) 

3. Wale wanaofadhilisha maisha ya dunia 
kuliko Akhera, na wakawazuilia (watu). njia ya 
Mwenyezi Mungu, na wanataka kuipotoa (na hali ya 
kuwa si potofu). Hao wamo katika upotofu 
(upotevu) ulio mbali (na haki). 

4. Na hatukumpeleka Mtume yoyote 

isipokuwa kwa lugha ya watu wake ili apate 
kuwabainishia. Kisha Mwenyezi Mungu anamuacha 
kupotea amtakaye (kwa kuwa mwenyewe hataki 
kuongoka), na humuongoza amtakaye. Naye ni 
Mwenye nguvu na Mwenye hikima. 

5 - Na tulimpeleka Musa pamoja na miujiza 
yetu: (tukamwambia); “Watoe watu wako katika 
giza kuwapeleka katika nuru, na uwakumbushe siku 
za Mwenyezi Mungu. Bila shaka katika hayo muna 
mazingatio kwa kila anayevumilia na kushukuru.” 

6 . Na (wakumbushe watu wako) aliposema 
Musa kwa watu wake*. “Kumbukeni neema ya 
Mwenyezi Mungu iliyo juu yenu; alipokuokoeni kwa 
watu wa Firauni, waliokupeni adhabu mbaya, na 
wakawachinja watoto wenu wanaume na 
wak'awaacha hai watoto wenu wanawake. Na katika 
hayo ulikuwa mtihani mkubwa unaotoka kwa Mola 
wenu.” 



3. Hakatazwi mtu kuishughulikia dunia yake; lakini Akhera ndio mbcle. 

4. Tumebainisha katika Aya ya 125 ya Suratul An-Am wapi Mwenyezi Mungu anawaongpa na wapi 
anawaachia kupotea. 

7. Na (kumbukeni) alipotangaza Mola wenu 
(kuwa) “Kama mkishukuru, nitakuzidishienij na 
kama mkikufuru, (jueni) kuwa adhabu Yangu ni kali 
sana.” 

8. Na Musa alisema: (Kuwaambia watu 
wake): “Kama mtakufuru nyinyi na waliomo katika 
ardhi wote, (hajali kitu Mwenyezi Mungu). Hakika 
Mwenyezi Mungu ni Mwenye kujitosha na ni 
Mwenye kustahiki.” 

9. Je! Hazikukujieni habari za wale waliokuwa 
kabla yenu? Watu wa Nuhu na Adi na Thamudu na 
wale wa baada yao ambao hakuna awajuaye ila 
Mwenyezi Mungu? Waliwajia Mitume wao kwa hoja 
zilizo waziwazi. Wakarudisha mikono yao juu ya 
vinywa vyao, na wakasema (kuwaambia Mitume 
hao) “Hakika sisi tunayakataa mliyotumwa nayo. 
Na hakika sisi tunayo shaka ituhangaishayo kwa 
hayo mnayotuitia (ya kumuabudu Mwenyezi Mungu 
mmoja).” 

10. Mitume wao wakasema: “Je! Mnamfanyia 
shaka Mwenyezi Mungu. Muumba wa mbingu na 
ardhi? Yeye anakuiteni akusam;heni dhambi zenu 
na akupeni muhula mpaka muda uliowekwa.” 
Wakasema: “Hamkuwa nyinyi ila ni watu kama sisi. 
Mnataka tu kutuzuilia na yale waliyokuwa 
wakiyaabudu baba zetu. Basi tuleteeni hoja zilizo 
wazi.” 

1 1 . Mitume wao wakawaambia: “Sisi hatukuwa 
ila ni watu kama nyinyi (kama mnavyosema). Lakini 
Mwenyezi Mungu huwafanyia ihsani awatakao 
katika waja wake (akawapa Umme). Wala sisi 
hatuwezi kiikuleteeni hoja hizo (mnazozitaka) 
isipokuwa kwa ruhusa ya Mwenyezi Mungu. Na 
kwa Mwenyezi Mungu wategemee Waislamu 
(wote).” 

12. “Na tuna nini tusimtegemee Mwenyezi 
Mungu, na hali ametuonyesha njia zetu. Na 
mtayavumilia mnayotuudhia. Basi kwa Mwenyezi 
Mungu m wategemee wategemeao.” 

13. Na wale waliokufuru wakawaambia Mitume 
yao: “Tutakutoeni katika nchi yetu au lazima 
murudi katika mila yetu.” Basi Mola wao 
akawaletea wahyi kuwa “Tutawaangamiza 
iradhalimu ” 

7. Kuishukuru neemi khasa na kuzitumia mahala pake sio kusema Alhamdu Lillahi tu: Na ubaya mkubwa 
knbisa kuzitumia kwa maasi. 

10. Katika hii Aya waliyoifanya ya 11 wameifasiri Faaiir wanavyotaka wao. 

12. Mwislamu kila siku inataka amtegemee Mwenyezi Mungu, baada ya kwisha kujiweka tayari kama 
nlivyajnuamrisha Mungu. 

14. “Na tutakukalisheni (nyinyi) katika nchi 
(hizi) baada yao.” Watapata haya waie waliogopa 
kusimamishwa mbele yangu na wakaogopa maonyo 
yangu (Kwa hivyo wakafanya mema na 
wakajiepusha na mabaya). 

15. Na walitafutatafuta (kila njia za kuushinda 
Uislamu, wasizipate), na akashindwa kila jabari 
mkaidi 

16. Ambaye mbele yake kuna (adhabu ya) 
Jahannamu na atanyweshwa (huko) maji ambayo ni 
usaha (na damu yao wenyewe humo Motoni) 

17. Awe anayagugumiza waia hawezi 
kuyameza. Na (sababu za) mauti zitamjia kutoka kila 
mahali, naye hatakufa. Na zaidi ya hayo iko adhabu 
(nyengine) kali (vile vile). 

18. Mfano wa wale waliomkufuru Mola wao: 
vitendo vyao (vyema ambavyo haviiipwi kheri kwa 
kuwa hawakuvifanya kwa ajili ya Mwenyezi Mungu) 
ni kama jivu linalopepcrushwa kwa nguvu za upepo 
katika siku ya upepo mkali. Hawataweza kupata 
chochote katika waliyoyafanya. Huo ndio upotofu 
(upotevu) ulio mbali kabisa. 

19. Je! Huoni kwamba Mwenyezi Mungu 
ameziumba mbingu na ardhi kwa haki? Akitaka 
atakuondoeni (mara moja) na kuleta viumbe 
(wengine) wapya 

20. Na hiio kwa Mwenyezi Mungu si gumu. 

21 Na wote watahudhuria kwa Mungu (ili 
awalipe). Hapo wanyonge (waliopotea kwa ajili ya 
kuwafuata wakubwa wao) watasema kuwaambia wale 
(wakubwa wao) waliojivuna (wakaikataa haki); “Sisi 
tulikuwa tukikufuateni nyinyi; basi je, nyinyi 
mnaweza kutuondolea kitu kidogo hivi katika 
adhabu ya Mwenyezi Mungu?” Watasema: 
“Angalituongoza Mwenyezi Mungu biia shaka 
tungalikuongozeni. (Lakini sasa) ni mamoja kwetu: 
tukipapatika au tukisubiri, hatuna pa kukimbiiia.” 

22. Na Shetani atasema itakapokatwa hukumu 
(ya wema kwenda Peponi na wabaya kwenda 
Motoni; atawaambia wale maasi 

watakaomng’ang’ania): “Mwenyezi Mungu 

alikuahidini ahadi ya kweli (na leo ameitimiza), nami 
nilikuahidini; lakini sikukutimizieni. Waia sikuwa na 

14. Anayeyachelea haya hujitengeneza barabara; akatengenekewa Akhera na duntani. 

18. Anayeupinga Uislamu — na hali ya kuwa anajua kuwa ndiyo dmi ya haki — hayakubaliwi mema yake 
anayoyafanya. 

21. Yatakayotokea baina ya wafuasi na wafuatwa. 

mamlaka juu yenu (ya kukulazimisheni kunifuata); 
isipokuwa nilikwiteni tu, nanyi mkaniitika. Basi 
msinilaumu, bali jilaumuni wenyewe: siwezi 

kukusaidieni wala nyinyi hamuezi kunisaidia. Hakika 
mimi nilikataa kunishirikisha kwenu toka zamani.” 
Kwa yakini madhalimu watakuwa na adhabu 
iumizayo. 


23. Na wale walioamini na kufanya vitendo 
vizuri wataingizwa katika Mabustani yapitayo mito 
mbele yake, wakae milele humo kwa idhini ya Mola 
wao. Maamkiano yao humo yatakuwa (Salaamun 
Alaykum za kila upande, yaani Amani tu juu yenu 
na furaha na salama). 

24. Je! Hukuona jinsi Mwenyezi Mungu 
alivyopiga mfano wa neno zuri? Ni kama mti mzuri 
(ambao) mizizi yake ni imara na matawi yake 
yamenyoka juu 

25. Hutoa matunda yake kila wakati kwa idhini 
ya Mola wake; (basi ndivyo neno zuri linavyoleta 
kheri). Na Mwenyezi Mungu huwapigia watu 
mifano ili wapate kukumbuka. 

26. Na mfano wa neno baya ni kama mti 
mbaya ambao umeng’olewa katika ardhi, hauna 
imara. 

27. Mwenyezi Mungu huwathubutisha wale 
walioamini kwa kauli thabiti, katika maisha ya dunia 
na katika Akhera. Na Mwenyezi Mungu huwaacha 
kupotea hao wenye kudhulumu (nafsi zao). Na 
Mwenyezi Mungu hufanya apendavyo (kwani kila 
alifanyalo m ia kheri tu). 

28. Je! Hukuwaona wale waliobadilisha neema 
ya Mwenyezi Mungu kwa kukufuru; na 
wakawafikisha watu wao (waliowafuata katika 
mabaya yao) katika nyumba ya maangamizo 

24-25. Inapigiwa mfano kheri namna inavyotanda vizuri ikaleia nafuu kila upande. 

25. Katika Aya hii waliyoifanya kuwa ni ya 26 wamepachika chungu ya mancno yasiyokuwa na haja; na 
mwisho wakatia waliolikusudia. Nalo ni kudai kuwa Utume unaendelea. Wakaandika hivi:— “Katika zama zote 
zilizopita imetoa watu ambao, kwa kuifuata, wakaweza kujiunganisha na Mwenyezi Mungu na Mwenyezi Mungu 
akazungumza nao sana. Watu wa namna hii wataendelea kutokea katika wafuasi wa Qurani.” Huu ni ukafiri. 
Na tumeurejeza katika Aya ya 7 ya Suratul Faatiha na ya 4 ya Suratul Baaarah, na katika Aya ya 157 ya 
Suratul Aaraf. 

26. Inapigiwa mfano shari namna inavyotanda juu tu — kama miti ya kutambaa — kisha ikasukulikia mbali, 
ikapotea. 

27. Aliye kigeugeu hapa (mnafiki) atababaika kote huko, aingie Motoni. 

28. Katika maelezo ya hii Aya waliyoifanya kuwa ni ya 29 wamefanya kusudi kulifasiri uwongo tamko la 
Nimatal Lah ili wamdaie Utume mtu wao. 

29. (Ambayo ni) Jahannamu. Wataingia; na ni 
mahali pabaya kabisa pa kukaa (kiumbe). 

30. Na walimfanyia Mwenyezi Mungu 

washirika ili kupoteza (watu) katika njia yake. Sema: 
“Jifurahisheni kidogo tu, kisha marejeo yenu ni 
katika Moto.” 

31. Waambieni waja wangu walioamini, 

wasimamishe Sala, na watoe katika vile 

tulivyowaruzuku, kwa siri na kwa dhahiri, kabla 
haijafika siku isiyokuwa na (msaada unaopatikana 
kwa) kujikomboa wala urafiki. 

32. Mwenyezi Mungu ndiye aliyeziumba 

mbingu na ardhi na akateremsha maji kutoka 
mawinguni. Na kwa hayo akaotesha matunda kuwa 
riziki kwa ajili yenu. Na akakutiishieni majahazi ili 
yapite katika bahari kwa amri yake, na akakutiishieni 
mito. 




33. Na akakutiishieni jua na mwezi, maisha yao 
(yanafanya yaliyoamrishwa, ya kuchomoza na 
kuchwa na mengineyo kwa ajili ya manufaa yenu). 
Na akakutiishieni usiku na mchana. 

34. Na akakupeni kila mlichomuomba (na 
msichomuomba). Na kama mkihisabu neema za 
Mwenyezi Mungu, hamtaweza kuzihisabu. Bila 
shaka mwanaadamu ni dhalimu mkubwa asiye 
shukrani (mwizi wa fadhila). 

35. Na (kumbukeni) aliposema Ibrahimu: 
“Mola wangu! Ujaalie mji huu (wa Makka) uwe wa 
amani. Na uniepushe mimi na wanangu na kuabudu 
masanamu.’ , 

36. “Mola wangu! Hakika (masanamu) hawa 
wamepoteza watu wengi. Basi aliyenifuata ni wangu 
mimi (utamlipa mema kama ulivyotuahidi); na 
aliyeniasi (unaweza kumsamehe pia usimtese) kwani 
Wewe ni Mwingi wa msamaha na Mwingi wa 
rehema.” 

37. “Mola wetu! Hakika mimi nimewaweka 
(nimewakalisha baadhi kizazi changu (mwanangu 
Islmaili na mama yake, Hajara) katika bonde (hili la 
Makka) lisilokuwa na mimea yoyote; katika nyumba 
yako takatifu (ya A 1 Kaaba utakayotwambia tuijenge) 

32-34. Anawatajia baadhi ya neema zake zilizo dhahiri na anawaachia wazikumbuke zisizotajwa 
37. Kauli yenye nguvu iliyothubutu kwa maneno ya Qurani na ya Hadithi sahihi za Mtume ni kuwa A 1 Kaaba 
imejengwa na Nabii Ibrahimu na Nabii Ismaili yapata miaka elfu sita sasa, siyo imejengwa na Nabii Adamu au 
Malaika. Kauli hiyo haikuthubutu kwa Qurani wala kwa Hadithi sahihi za Mtume. 

Mola wetu! Wajaalie wasimamishe Sala. Na ujaalie 
nyoyo za watu zielekee kwao (wapende kuja kukaa 
hapa ili pawe mji) na uwaruzuku matunda ili wapate 
kushukuru.” 

38. “Mola wetu! Hakika wewe unajua 
tunayoyaficha na tunayoyadhihirisha. Na hakuna 
chochote kinachofichikana kwa Mwenyezi Mungu 
katika ardhi wala katika mbingu.” 

39. “Namshukuru Mwenyezi Murigu aliyenipa 
juu ya uzee (wangu watoto wawili hawa:-) Ismaili na 
Is-haqa. Hakika Mola wangu ni Mwenye kusikia 
maombi (ya waja wake- Naliomba kizazi akanipa).” 

40. “Mola wangu! Nijaalie niwe msimamishaji 
Sala, na kizazi changu (pia kiwe hivi) Mola wetu! Na 
upokee maombi yangu (mengine). 

41. “Mola wetu! Unighufirie mimi na wazazi 
wangu wote wawili na wanaoamini; siku ya 
kusimama hisabu (Kiama).” 

• 

42. Wala usidhani Mwenyezi Mtmgu 
ameghaOlia na (haya) wanayoyafanya madhalimu. 
Hakika Yeye anawaakhirisha tu mpaka siku ambayo 
macho (yao) yatakodoka (yatoke nje kwa khofu) 

43. (Wawe) wanakwenda mbio, vichwa juu, na 
macho yao hayapepesi, na nyoyo zao tupu (haziko, 
wanahemkwa mbio, mapepe)! 

44. Na uwaonye watu siku ambayo itawafikia 
adhabu, waseme waliodhulumu (nafsi zao) “Mola 
wetu! Tuakhirishe muda mdogo. Tutaitikia wito 
wako na tutawafuata Mitume.” (Waambie) “Je! 
Hamkuwa mumeapa zamani ya kwamba nyinyi 
hamtapata muhamo wowote (wa kuihama dunia)?” 

40. Nguzo kubwa ya Uislamu kama tunavyojua — ni Sala. 

41. Mwislamu wa kweli — kama anavyojishughulikia yeye mwenyewe na kuwashughulikia walio wake — 
inataka awashughulikie na Waialamu WOTE wenzake kwa kiasi cha uweza wake. Hapa Nabii Ibrahimu — kama 
alivyojiombea msamaha yeye ha wazee wake — anawaombea msamaha Waislamu wote. Na ameyafanya haya Nabii 
Nuhu kama ilivyo katika mwisho wa Surat Nuhu. Basi natukamatane na dua zao hizi. Na watafanya haya pia siku 
ya Kiama Mitume hawa wawili na wengine kama ilivyo katika Qurani na Hadithi za Mtume sahihi. 

42. . Tunaona katika Qurani yote kuwa Mwenyezi Mungu hawatesi wabaya upesi. Anawapa muda mkubwa ili 
wapate fursa ya kurejea kwake kabla ya kuteremkiwa na adhabu. Mwenyezi Mungu Rahimu. 

44. Lakini ukisha kufika muda wa kuadhibiwa, hapo hawapewi muda tena kama ilivyo katika Aya hii na 
nyinginezo. 

Na ijapokuwa baadhi yao hawakuapa kuwa hapana Kiama — lakini kule kutoushughulikia uhai wa huko ni kama 
alama kuwa hawauamini uhai huo. Kama kweli wanauamini kwa nini wasiushughulikie! 

WAMAA UBARRIU 


45. “Na mkakaa katika mahala mle mle 

walimokuwa wakikaa wale waliodhulumu nafsi zao, 
na ikakudhihirikieni jinsi tulivyowafanya: na 

tumekuelezeni mithali (zotej na nyinyi hamkujali 
kitu).” 

46. Na kwa hakika walifanya hila zao, na hila 
zao ziko kwa. Mwenyezi Mungu (anaziju?). Wala 
haiwi hila zao kuweza kuondosha majabali; (yaani 
haziwezi hila zao kuondosha yaliyothubutu). 

47. Basi usimdhanie Mwenyezi Mungu kuwa 
mwenye kuwavunjia ahadi yake Mitume yake. Bila 
shaka Mwenyezi Mungu ndiye Mwenye kushinda na 
ndiye Mwenye kulipiza. 

48. (Ikumbukeni) siku ambayo ardhi hii 
itabadilishwa kuwa ardhi nyingine, na mbingu (pia 
ziwe namna nyingine); nao watahudhuria mbele ya 
Mwenyezi Mungu, mmoja (peke yake), Mwenye 
nguvu (za mwisho). 

49. Na utawaona wakosa siku hiyo 
wamefungwa katika minyororo. 

50. Nguo zao zitakuwa za lami, na Moto 
utazijia nyuso zao (uzibabue) 

51. Ui Mwenyezi Mungu ailipe kila nafsi kwa 
yale iliyoyachuma. Hakika Mwenyezi Mungu ni 
Mwepesi wa kuhisabu. 

52. Haya yatosha (kuwa mauidha) kwa watu, ili 
waonywe kwayo, na wapate kujua kuwa Yeye 
(Mwenyezi Mungu) ni Mungu Mmoja tu, na ili 
wenye akili wakumbuke. 


<wl 8 jJj cbot SU 

Jii tyjij 


<JJs» ai) I 

© *£>&* a»\ 


48. Wameyasopoioasopotoa maelezo ya Aya hii waliyoifanya kuwa ni ya 49 ili watimize ule ukaftri wao — 
walioutia katika Aya ya 24 waliyoifanya ni ya 25 ya Suratul Baqarah — na kusema kuwa maisha ya Akhera 
hayatakuwa ya kiwiliwili. Yatakuwa ya kiroho tu. Tazama jawabu ya Uislamu katika maelczo yetu juu ya Aya hizo 
katika Suratul Baqarah. 

52. Tumepewa akili tuitabiri (tuzingatie); ikiwa hatuzingatii tutakuwa kama wanyama Basi sisi ndio 
tutakaokuwa na lawama. Wao hawajapewa hiyo akili. 

